На мінулагодняй сустрэчы абаронцы дзяржаўнай бяспекі апасаліся, што МПР можа прывесці да парушэння 50-ікіламетровай зоны. Але на сёлетняй нарадзе, яны канстатавалі, што такія выпадкі – адзінкі. Гэта не значыць, што няма кантролю, наадварот, ён даволі жорсткі і з боку пагранічнікаў, і міліцыі. Дарэчы, УУС Віцебскага аблвыканкама неаднойчы праводзіла рэйды і правярала машыны. За час праверкі ні адзін замежны грамадзянін не выехаў далей за абмежаваную тэрыторыю. Людзі разумеюць: закон лепш не парушаць, тым больш у пагадненні прапісана, што жыхары адной дзяржавы павінны выконваць заканадаўства дзяржавы той, у якой знаходзяцца. У выпадку парушэнняў правіл МПР людзі губляюць магчымасць ім карыстацца, могуць узнікнуць праблемы з атрыманнем візы.